**KEVIN BASCONI 1.**

**SID**: Jézus személyesen szabadított fel angyalokat arra, hogy kísérjék vendégemet. Egyikük a Gondviselés angyala, másikuk a Védelemé, egy másik a gyógyításban és a csodákban segít. Amikor beszél, pénz és csodák jelennek meg emberek életeiben természetfölötti módon. Ez következik az „Ez Természetfölötti” mai műsorában!

*Jézus maga jelent meg Kevin Basconinak és azt mondta neki, hogy angyalokat rendelek melléd, hogy együttműködjenek veled a szolgálatodban. Azóta bárhová is megy Kevin, ott a vak szemek megnyílnak, a süket fülek is megnyílnak, óriási daganatok azonnal eltűnnek! Testrészek nőnek ki és még a halottak is feltámadnak! Kevin most téged akar mentorolni abban, hogy tudd, a csodák az életünk normális részei!*

**SID**: Helló. Sid Roth vagyok. Üdvözöllek világomban, ahol természetes a természetfölötti! Szeretem a Menny sűrű levegőjét és szeretem, amikor Isten erősen megmutatja nevét! Vendégem, Kevin Basconi, 30 éven át pusztította saját magát alkohollal és drogokkal.

***KEVIN:*** *Alkohollal és minden félefajta droggal, Sid.*

**SID**: Hogyan lehetséges, hogy valaki, aki 30 éven át a pokolnak szentelte az életét, hogy azonnali módon meg tud szabadulni? Hogy tud Isten ilyen csodálatos dolgot tenni? Biztos, hogy Istenben nagyobb szeretet van, mint amit fel tudnánk mérni! Mesélj arról a napról!

***KEVIN:*** *Én hiszem, hogy ez a családom imáira volt a válasz. Bátyám elhívott egyszer egy kis gyülekezetbe, és hogy őszinte legyek, nem akartam gyülekezetbe menni. Úgy gondoltam, a keresztények mind képmutató emberek. Emlékszem, amikor az Istentiszteleten a pásztor prédikált, én pedig alig vártam, hogy valahogy kiosonjak onnan, hogy belőhessem magam. De akkor történt valami. Ahogy beszélt az az ember, Isten megérintette a szívem. Mire feleszméltem, már ott voltam az oltár előtt. Letérdeltem és kértem Jézust, hogy legyen az életem Ura és abban a pillanatban megszabadultam a 30 éves drog és alkohol függőségemből.*

**SID**: De ami még ennél is vadabb számomra, hogy rengeteg természetfölötti dolog kezdődött el történni veled. Mondj el néhányat!

***KEVIN****: Sid, megláttam a Bibliában, hogy egy Jézus nevű ember imádkozott és böjtölt és én tudni akartam, hogy Isten tényleg valóságos –e, mert nem igazán tapasztaltam ezt meg a gyülekezetben. Úgyhogy, elkezdtem böjtölni és imádkozni, és olvastam a Bibliát.*

**SID:** Várj egy kicsit. De hát épp megszabadultál egy 30 éves függőségből!

***KEVIN****: Ez igaz, de ettől függetlenül meg akartam tudni, hogy Isten ténylegesen valóságos –e. Elkezdtem olvasni a Bibliát és sokszor különböző illat áradt a King James fordítású Bibliám lapjairól, melyet valaki nekem ajándékozott. Majd angyali látogatások kezdődtek. 2001 március 13-án Isten külső füllel hallható hangon szólt hozzám és azt mondta, hogy kezdjek el szolgálni a városomban élő elveszettek felé és én azonnal el is kezdtem.*

**SID**: Mesélj arról, amikor az Úr a kórházba vezetett!

***KEVIN****: Épp imádkoztam, amikor elkezdtem látomásokat kapni és látni dolgokat és arra is rájöttem, hogy amikor elkezdem megcselekedni mindazt, amit a látomásomban látok, akkor természetfölötti dolgok, csodák történnek. Épp ez történt ez alkalommal, amikor kaptam egy ilyen látomást Istentől. Egy pici kis lakásban laktam, de a látomásban a helyi kórházat láttam. Láttam egy kórházi szobát, ahol négy nő volt együtt. Erre fölkeltem, és elindultam a kórházba. Sid, pontosan besétáltam abba a szobába, amit a látomásomban láttam! Az a 4 nő pont úgy volt ott, mint ahogy láttam a látomásban! Az Úr adott nekem ismeret beszédét. Imádkoztam a beteg nőért.*

**SID:** Várj! Csupán kíváncsiságból, egyik szobáról a másikra mentél, hogy megtaláld azokat a nőket?

***KEVIN:*** *Nem! Azt hiszem a 301-es volt és én egyenesen abba sétáltam be!*

**SID**: De honnan tudtad, hogy melyik szobába menj be? Hiszen ez egy nagy kórház!

***KEVIN****: Ezt is láttam a látomásban és éppen oda sétáltam be. Mindent aszerint csináltam, ahogy azt a látomásban láttam és az a nő meg is gyógyult. Majd befogadta Jézus Krisztust a szívébe Megváltójának, majd a másik három nő is megtért, befogadták Jézust!*

**SID**: Ez a normális! Hiszed, hogy minden hívő számára ennek kell lennie a normálisnak?

***KEVIN****: Mindenki számára ez kell, hogy a normális legyen, Sid! Ezt mindenkinek tudnia kell!*

**SID:** Meséld el azt, amikor megkaptad az elhívásod!

***KEVIN****: Egy kis gyülekezetben voltam Springville, Newfoundland, Kanadában, és az Úr megnyitotta szemeimet és elkezdtem szellemben látni. Láttam, ahogy megnyílik a gyülekezeti terem fölött egy portál, ahol angyalokat láttam meg, majd magát az Urat, ahogy belépett a gyülekezeti terembe, miközben folyt az Istentisztelet. Elkezdett mindenkit szemügyre venni ott az összejövetelen és különböző emberek szívébe nézett bele, és én, ahogy ott feküdtem a földön, éreztem Jézus erejét és dicsőségét. Éreztem Isten feltétel nélküli szeretetét irántunk, emberi lények iránt. Ő mindnyájunkat szeret! Amint figyeltem azt, ahogy Jézus átsétált fölöttem és megállt előttem, a Bibliát idézve szólt hozzám és azt mondta: „Elhívtalak, hogy menj széles –e világra és hírdesd az Evangéliumot minden embernek. Merítsd be őket az Atyának, a Fiúnak és a Szent Szellemnek nevében és én mindenütt veled leszek!” Majd megérintette a kezem és ráfújt arra, és úgy éreztem, mintha meleg olaj folyt volna végig a bal kezemen át a könyökömig. Nem tudtam sem beszélni, sem gondolkodni. Csak belenéztem azokba a szemekbe, melyek a világon a leggyönyörűbbek, a Jézus szemeibe, és Ő gyöngéden odatette kezem a mellkasomra, és Sid, az egész életem teljesen megváltozott ekkor.*

**SID**: Majd eljött egy olyan idő, amikor megmutatott neked olyan angyalokat, akik kísérik majd az életed, és megmutatta őket egyenként neked. Meséld ezt el.

***KEVIN****: Ez már egy kicsit később történt. Imádkoztam és megláttam az Urat. Kezével intett, hogy jöjjek Hozzá közelebb és akkor döntenem kellett. Vagy Jézussal megyek, vagy tovább imádkozom ott a pici kis szobámban. Én úgy döntöttem, az Úrral megyek. Abban a pillanatban olyan volt, mintha egy szupergyors liftbe szálltam volna, éreztem, hogy a szellemem katapultált, hitem szerint a testemből is kiszálltam és fölkerültem a Menny Birodalmába. Megpihentem Jézus jelenlétében, mellette pedig ott állt ez a négy angyal. Bal kezével mutatott így és azt mondta: „Ma, azért hívtalak ide, hogy elmondjam neked, ki vagy te. Elhívtalak arra, hogy művész légy, könyvszerző és evangelista és ezt a négy angyalt rendelem melléd, hogy segítsék a szolgálatod! Sid, én ekkor még eléggé új hívő voltam, szóval fogalmam sem volt arról, hogy mit gondoljak, mert még nem is volt akkor szolgálatom! Amilyen gyorsan történt a látomás és ez az átélés, olyan gyorsan is ért véget és azonnal ott találtam magam az imahelyen, és annyira sírtam, hogy nem bírtam abbahagyni! Ezután az átélésem után még hetekig sírtam.*

**SID**: Melyik angyal volt az első, akit bemutatott neked?

***KEVIN****: Kis idővel később egy hasonló átélésem volt, amikor ismét a Mennybe ragadtattam és az Úr kijelölt mellém egy angyalt. Azt mondta, ez az angyal a védelemért és gondviselésért lesz felelős. Röviddel ezután történt, hogy az Úr elkezdett engem úgymond aktiválni, vagy szabadjára engedni abban, hogy felszabadítsam ezt az angyalt arra, hogy segítsen nekem és másoknak.*

**SID**: Csupán kíváncsiságból, itt vagy te, aki ennyi éven át kábítószereztél és egyszer csak eldöntötted, hogy szeretnél megnősülni. Szeretnél egy házat, de nagyon pontosan fogalmaztál abban is, hogy milyet. Szeretsz horgászni, így vízparti házat szerettél volna stéggel. Mi történt?

***KEVIN****: Így van! Igazából egy barátom horgászott, amikor azt mondta: „Tudod, Isten minden imád megválaszolja természetfölöttien, szóval bátran imádkozz egy feleségért!” Azt feleltem: „Én ugyan nem!” De később aznap éjjel otthon a kis házikómban mégiscsak imádkoztam. Azt gondoltam, mégiscsak jó ötlet ezért imádkozni. Így elkezdtem. Sid, a legjobb feleséget kaptam, jobbat, mint amilyenért imádkoztam! Azt kértem az Úrtól, hogy legyen gyönyörű, intelligens, kedves és hogy egy tóparti házban lakjon, stéggel, hogy onnan horgászhassak. Egy csodás listát imádkoztam ki. Majd Isten az elkövetkező hét napon keresztül elém hozta a gyönyörű hölgyeket, akár dicsőítő összejövetelre, vagy gyülekezeti alkalomra mentem, a pásztor, vagy a vezető azt mondta: „Fogjátok meg a mellettetek álló kezét.” És mindig egy ilyen hölgy kezét fogtam meg és az Úr azt kérdezte belül a szívemben, hogy „szeretnéd, hogy ő legyen a feleséged?” A hét nap eltelte után végül bűnbánatra indultam, megtértem és azt mondtam: „Istenem, bocsáss meg az önző imámért! Én csak Téged akarlak szolgálni!” Az Úr szólt hozzám ekkor és azt mondta: „Ha azt akarod, hogy azokon a helyeken járhass, melyeket én rendeltem el neked, akkor várnod kell, hagyva, hogy én válasszam ki a számodra tökéletes feleséget!” Három és fél év telt el, amikor már a feleségemmel otthon, Kansas Cityben voltam egy forró fürdőt vettem és a kádban ülve könyvet olvastam, amikor a Szent Szellem szólt hozzám és azt mondta: „Kevin, hol vagy?” Azt feleltem: „Itt a kádban!” Azt kérdezte: „Hol van ez a kád?” Azt mondtam: „A házamban.” Azt kérdezte: „Ki van még a házban?” Azt feleltem: „A feleségem!” Majd azt kérdezte: „Hol van ez a ház?” erre én: „A tóparton stéggel.” Ekkor ébredtem rá arra, hogy az Úr az ő kegyelmében, a tökéletes időzítése szerint mindent megadott nekem, amit három és fél évvel azelőtt kértem imában Tőle, de az Ő útján, módján!*

**SID**: Kevin, akkora hatalmas jelenléte van most itt Istennek! Amikor a szünet után visszajövünk, Isten vezetése szerint, hiszem, hogy amikor Kevin imádkozni fog értetek, a ti imáitok is megválaszolásra kerülnek! És ami még ennél is jobb: ragadni fog rád valami ebből a műsorból, mert ez ragályos és ezt úgy nevezik: Isten szeretete!

**SID**: Helló, Sid Roth vagyok Kevin Basconival. Kevin, az első angyal, akit Isten fölszabadított az életedben, az anyagi gondviselésért felelős, és amikor imádkozol, ez az angyal rögtön szolgálni kezd óriási gyorsasággal, és nemcsak feléd, hanem mások felé is. Engem nagyon lenyűgöznek azok a csodák, melyek történnek veled. Elmesélnéd például a busz-sofőr esetét Malawiban?

***KEVIN:*** *Egyszerűen elképesztő volt az, amit az Úr tett, Sid. Egy missziós csapattal voltam ott és az Úr már előtte beszélt hozzám és azt mondta, hogy azon az úton teremtő csodákat fog cselekedni. Úgyhogy az első ember, akivel Malawiban találkoztunk, a busz-sofőrünk volt, akinek csupán egy szeme volt, egyik szemgolyója teljesen hiányzott. Elkezdtünk érte imádkozni és az azt követő hat napon keresztül szemtanúi voltunk annak, ahogy Isten elkezdte megteremteni a szemét. Úgy jelent meg először, mint egy kis magocska, ami fokozatosan növekedett. Először borsó nagyságúra, majd olyan volt, mint egy szőlőszem, majd, mint egy üveggolyó. A hat nap leforgása után, ennek az embernek, akit Leonárdnak hívnak, egy teljesen kifejlett szeme lett. Ahogy imádkoztunk érte, én és a csapatom éreztük a gyógyító angyalok jelenlétét magunk mögött, és elkezdtük meglátni, hogy Isten teremtő csodákat tesz a Jézus neve által. A végén, számomra a leglenyűgözőbb az volt, hogy az ember, aki új szemet kapott Istentől, további imát kért, hogy tökéletesen lásson.*

**SID**: És meg is kapta a tökéletes látást?

***KEVIN****: Igen, megkapta! De ami az én szívem nagyon megindította az volt, hogy hitt a Menny Istenében, Yeshuában, hogy egy üres szemgödörbe szemgolyót tud teremteni és tökéletes látást is tud hozzá adni. Ez a hitének egy óriási kifejezése volt. Mindnyájunknak szükségünk van a hitnek erre a mértékére!*

**SID**: Oké. Tehát Isten fölszabadította az Anyagi Gondviselés Angyalát. Mesélj a második angyalról, akit nyilván akcióba lépett, amikor a szem teremtési csodája történt. Ennek az angyalnak mi volt a neve, akit szintén fölszabadított Isten számodra?

***KEVIN****: Hiszem Sid, hogy ő egy gyógyító angyal. Amikor ő felbukkan, a Szent Szellem csodákra és gyógyulásokra való kenetének szintje megnövekszik. Bármikor fel tud bukkani. Sőt mi több, most is érzem a jelenlétét, érzem, hogy belépett ide. Mehetek most ebbe az irányba?*

**SID**: Kérlek, tedd meg!

***KEVIN:*** *Imádkozni szeretnék most azonnal, és ha te látsz, vagy hallod a hangom, vagy figyeled ezt a programot, érzem, hogy Isten most meg fog érinteni embereket, akiknek krónikusan migrénes fejfájásuk van, akiknek ízületi gyulladás van a kezeikben, vagy térdeikben. A Szent Szellem beszél most hozzám. Ő meg fog most erősíteni olyanokat, a Jézus nevében, akiknek rogyadoznak a térdeik. Valaki azt mondta most magában: „És mi lesz a rákos daganatommal?” Az Úr azt mondja most neked, hogy a rákos daganat eltűnik most, a Jézus nevében! Atyám, csupán arra kérlek, szabadítsd föl a gyógyító keneted most azonnal! Bárhol is vagy most, csak tedd a kezed arra a testrészedre, ahol szükséged van Jézus érintésére és higgyj Istenben, hogy Ő meg is cselekszi a csodát! Uram, szabadítsd föl a gyógyító erődet most, a Jézus nevében! Valaki méhében a rákos daganat felszívódott! Orvos voltál, de téged kellett volna műteni, azonban a tumor eltűnt most! Sőt, többen is meggyógyultak most a testükben lévő tumorból, különösen a mellkas és a hasi területen lévő daganatokból! Valakinek a lábában volt tumor, ami most a Jézus nevében eltűnik!*

**SID**: És a mi a helyzet…? Na már most, ezt nehéz ésszel felfogni, de lenyomoztunk téged és bizonyítékunk van rá, hogy Afrikában 72 vak ember nyerte vissza a látását.

***KEVIN****: És ez mindössze tíz nap alatt történt!*

**SID**: Na, gyerünk már! Csak? Ez a normális? Na és ti? Ti is akartok ilyen szinten normálisak lenni? 72? Ez nagyon sok vak ember!

***KEVIN****: És nem csupán részleges vakságról beszélünk, Sid! Ezek az emberek teljesen vakok voltak!*

**SID**: Hogyan imádkozol egy vak emberért?

***KEVIN****: Úgy, hogy a Szent Szellem vezet. Természetesen hatalmat kell venni a vakság szelleme fölött és parancsolni annak a Jézus nevében, hogy menjen el. Néha ez időbe telik. Voltunk egy olyan faluban nyolc fős csapatommal, ahol mindnyájan éreztük a gyógyító angyalok jelenlétét, amint mögöttünk állnak és ettől felbátorodva azt mondtuk az embereknek, hogy hozzák oda az összes vakot. 42,000 ember élt ott, olyan volt az egész, mint egy menekült tábor. Eljöttek, sorba álltak és 45 percen belül 49 ember gyógyult meg ott a helyszínen. Az sem számított, hogy épp ki imádkozott a betegekért és nem tartott egyik ima sem sokáig. Talán 10-15 másodperces ima, és bumm, a vak szemek megnyíltak. Majd a következő, és bumm, a Jézus nevében a vak szemek megnyíltak! Állt mellettem egy muzulmán ember. Az Úr azt mondta: „Nézz a jobb oldalad irányába!” Láttam, ahogy ott áll ez a muzulmán férfi. Majd azt mondja az Úr: „Ez a következő nő, aki a sorban áll imáért, ennek a férfinak a szomszédja. Amikor imádkozol érte és meggyógyul, mondd el ennek a férfinak, aki egyik szemére szintén vak, és amikor a Jézus nevében imádkozol érte, meg fog gyógyulni!” Pont így történt. Meggyógyult, és amikor hazament, elmondta a családjának mit tett vele Jézus. Erre az egész család befogadta a szívébe Yeshuát. Ez a normális, Sid! Mindnyájunknak együtt kell működnünk a Szent Szellemmel!*

**SID**: Mi a helyzet a halottakkal? Imádkoztál már halott feltámadásáért, és az fel is támadt?

***KEVIN:*** *Igen, imádkoztam halott feltámadásáért, de MÉG nem láttam meg halottat feltámadni, akikre én tettem rá a kezem, azonban volt közöttünk egy olyan gyermek, akit Kisesa, Tanzaniában hoztak el egy evangelizációs összejövetelünkre. 2007 február 19-én támadt föl ez a gyermek aközben, hogy az evangelizáción hirdettük az Igét.*

**SID**: Ez egyre gyakrabban fog megesni veled és másokkal?

***KEVIN****: Ez mindenkivel kell, hogy történjen!*

**SID**: De mi az, amit látsz most itt a földön történni? Nagy megrázatás folyik?

***KEVIN****: Abszolút, igen! Isten felállít maga számára egy olyan népet, akik uralkodnak. Teljesen hétköznapi emberek, akik megengedik Istennek, hogy a Yeshua Királyságának természetfölötti mivoltába belépjenek és erővel és hatalommal, bátorsággal kihirdetik az evangélium igazságait. Isten alátámasztja és megerősíti szavainkat jelekkel és csodákkal. Most pedig Sid, azt látom szellemben, hogy Iránban és Irakban és más Közel-Keleti nemzetekben, még Izráelben is Sid, Isten elkezd meglátogatni embereket álmukban és sokan, akik a muzulmán mecsetekben vezetők, Jézussal fognak találkozni és Vele lesznek átéléseik. Hiszem, hogy ti is, akik néztek, Jézus belép a szobátokba és megismeritek Yeshuát Uratoknak és Isteneteknek, és elkezd majd használni titeket is az Úr az ilyen típusú csodákban és gyógyulásokban. Ez meg fog történni! Meg kell, hogy történjen!*

**SID**: Alig várom már, hogy minden hívővel megtörténjen ez! Tudjátok, az első gyülekezetekben, a legkisebb hívő is olyan csodákban élt és járt, mint Kevin. Ő csupán egy példa arra nézve, hogy Isten mit akar veled is, hogy azokban járj! Amikor visszajövünk a szünetről, szeretném hallani Kevintől, hogy mi történt, amikor Isten elragadta őt a Mennybe. Sok olyan ember palástját kapta meg, akik már meghaltak és a Mennyben vannak. Ill. a testrészek terme, ahol a testrészek arra várakoznak, hogy a földön lévő emberek megkapják azokat.

**SID**: Helló, Sid Roth vagyok Kevin Basconival. Nem tudom Kevin te hogy vagy vele, vagy, hogy mennyi tapasztalatod van a televíziózás terén, de én annyira élvezem a veled való beszélgetést, mert Istennek egy nagyon édes, kedves jelenléte van itt a stúdióban. Szoktál prófétálni. Meséld el azt, amikor prófétáltál egy embernek, hogy fel fog találni valamit.

***KEVIN****: Szolgáltam egyszer egy konferencián, ahol az Úr prédikáció közben megállított és tulajdonképp egy angyal belépett és elkezdett a bal fülembe súgni dolgokat. Én pedig egyszerűen csak megálltam, mert mindig azt kell tennünk, amit a Szent Szellem megmutat nekünk. Sőt, most ebben a pillanatban is vannak olyanok, akik nézik ezt a műsort, veheted ezt személyes próféciának is magadra, mert ez még most is érvényes! Az üzenet tehát, amit az Úr mondott és mutatott, hogy valaki olyan kreativitási képességet kap Tőle, hogy az interneten weboldalakat fog tudni készíteni.*

**SID**: Ez elég konkrét.

***KEVIN****: Igen. Én semmit nem tudtam erről, csupán kimondtam, amit hallottam, hogy valaki természetfölötti tudást kap majd Istentől, hogy weboldalakat készítsen, és lesz egy számítógépes üzlete. Később az Úr meglátogatott egy embert, akinek megadta azt a természetfölötti képességet, hogy kódolt weboldalakat készítsen. Annyira nagy sikere lett, hogy elsőre kapott 30,000 dollárt, majd egy hónap alatt keresett 90,000 dollárt!*

**SID**: Volt egy olyan alkalom, amikor nem magad számára, hanem árvaházadért, anyagiakra volt ehhez szükséged.

***KEVIN****: Igen, Sid. Volt egy árvaházunk és nagyon szomorú voltam, mert beomlott a fala és kiáltottam Istenhez. Az Úr csak annyit mondott: „Szabadítsd föl az Anyagi Gondviselés Angyalát!” Én pedig: „Ó tényleg, jó, megteszem!” Ahogy imádkoztam és fölszabadítottam ezt az angyalt, hogy a Szent Szellem hatalma alatt és szerint cselekedjen! 72 órán belül megtörtént a csoda! Ugyanabban az időben, amikor imádkoztam, volt egy másik ember, aki egy másik nemzetből származik, volt egy meglátogatása az Úrtól! Az Úr szólt hozzá konkétan, hogy segítsen anyagilag nekünk, az árvaházunknak, néhány órán belül fel is hívott, és átutalt 10,000 dollárt nekünk, ami Tanzániában elég pénz volt ahhoz, hogy 27 árva gyermeket megmentsen. 43,500 kilómétert tettem meg azért, hogy ennek a 27 árva gyermeknek prédikáljak, de ez volt a legerőteljesebb szellemi megtapasztalásom, amikor Jézus kézzel fogható jelenlétét és szeretetét éreztem!*

**SID**: Hadd tisztázzak valamit. Mialatt imádkozol Istenhez, maga az Úr elmegy egy másik emberhez és arra kéri, hogy adjon neked 10,000 dollárt? Azt is tudta, hogy mire kell küldenie ezt a pénzt?

***KEVIN****: Autóját vezette, mialatt volt egy látomása és az én arcomat látta, majd az árvaházban lévő gyerekekét és akkor szólt az Úr a szívéhez, hogy segítsen nekünk.*

**SID**: Valaha is látta az árvaházban lévő gyerekeket? Tudta, hogy van egy árvaházad?

***KEVIN****: Igen, ismert bennünket.*

**SID**: Ez akkor is fenomenális! De hadd mondjak el még valamit, ami rendkívülien lenyűgöz engem, és sokatokat, akik néztek most bennünket, szintén nagyon le fog nyűgözni! Isten elvitt téged a Mennybe, ahol raktár-szerű épületeket láttál. Magyarázd el, mi is volt ez.

***KEVIN****: Sid, pont azt éltem át, mint amiről Pál is írt, hogy testben –e, vagy testen kívül, nem tudom. Egy olyan átélésem volt, amikor fölvitettem a Mennybe. Ez a Jézussal járásom első két évében szinte rendszeres volt. Jézussal voltam közösségben, amikor jobb irányba mutatott és egy olyan dolgot láttam, amit leginkább úgy tudnék leírni, hogy egy raktár-szerű épület volt. Két erős angyal volt ott, akik őrizték, és ahogy oda besétáltam, ez masszív volt, nagyon nagyon nagy, kb. 15-20 méter magas és 100 méter hosszú, olyan volt, mint egy orvosi, steril környezet. Ahogy ott átsétáltam, több ezer szervet láttam. Szemgolyókat, ujjakat, lábujjakat, hasnyálmirigyet, májat, és mindezek a különböző szervek ott voltak. Akkor kaptam egy olyan kijelentést, amikor végigsétáltam ott, azon a folyosón ezekkel az angyalokkal, hogy ezek olyan testrészek, melyek arra várnak, hogy Isten felszabadítsa ezeket mindazok számára, akiknek a Földön szükségük van ezekre. Számunkra ez teljesen normális kell, hogy legyen, hogy képesek vagyunk bekerülni a Mennyei szférákba, hogy megkapjuk ezeket a dolgokat. Ez az átélésem röviddel azután történt, hogy az az ember megkapta a szemgolyóját az Úrtól.*

**SID**: Mennyire válik majd gyakorivá az, hogy angyalok lehozzák onnan az embereknek a szükséges testrészeket, hogy például azok, akiknek nincs karjuk, kapnak egy kart, vagy például láttam a TV-ben olyan embereket, akiknek egy bomba levitte az arcukat és maszkot kellett viselniük, de láttam, ahogy Isten a teljes arcukat helyreállította.

***KEVIN****: Hiszem, hogy ezek megtörténnek! Hiszem, hogy Isten mindent meg tud tenni, amit csak akar! Azt is hiszem, hogy ez szokványossá fog válni, és nem csupán a különleges kiválasztottaknál! Sid, én most olyan gyerekekre gondolok, akik a szegény országokban élnek. Olyan nőkről is beszélek, akik Irakban, vagy Iránban élnek. Olyan átlagos, hétköznapi emberekről beszélek, akik élik a mindennapjaikat, és Jézus kenete alatt mindezeket a teremtő csodákat megcselekszik!*

**SID**: Mesélj akkor nekem arról a másik területről is, amikor palástokat láttál, Isten jelenlétében, hogy különféle dolgokat tudj beteljesíteni. Mesélj erről!

***KEVIN:*** *Ez egy másik alkalommal történt, amikor a Jézussal voltam közösségben Mennyei helyeken. Az Úr rámutatott egy másik szobára, ahová besétáltam és megintcsak úgy nézett ki, mint egy raktár-szerű épület. Ezalkalommal angyalok voltak ott, akik felügyelték azt a helyet. Ahogy besétáltam abba az épületbe, azt láttam, hogy gyönyörű dobozok vannak felsorakoztatva. Ahogy elkezdtem végigsétálni ott, azon tűnődtem, hogy mik lehetnek ezekben a dobozokban, mert tudtam, hogy Isten királyságában nagyon nagy jelentőséggel bírhatnak. Először nem értettem, majd megláttam, amint nevek feliratai szerepeltek azokon a dobozokon. Körülbelül fél órával később láttam olyan neveket is, melyeket fölismertem, pl. Mariah Woodworth Etter, Smith Wigglesworth, vagy John Wentworth. Ahogy azon tűnődtem, hogy kik ők és miért van ott a nevük, azt a kijelentést kaptam, hogy bármelyik dobozt magamhoz vehetem, amelyiket csak akarom. Elkezdett vonzani egyik doboz, és ahogy fölvettem, éreztem Isten erejét, ahogy végig megy a kezeimen át a testembe, és ahogy körülnéztem, akkor láttam meg, hogy a feliraton az állt: „István palástja”. Ez az angyal fogta ezt a palástot és rám terítette, majd újra odafordultam az Úrhoz. Az Úr rámnézett, bólintott és mosolygott, majd azt mondta: „Jól választottál!”*

**SID**: Van valami elképzelésed arról, milyen hatást gyakorol ez a palást a szolgálatodra? Mivel István olyan ember volt a Bibliában, akinél erősen működtek a jelek és a csodák!

***KEVIN****: Hiszem, hogy Istvánnak megvolt a teremtő csodákra szóló palástja. Hiszem, hogy Isten, Yeshua, Jézus felszabadítja ezt a palástot mindannak, aki ezt akarja!*

**SID**: Akkor most imádkoznál ezért, a nézőink életében?

***KEVIN****: Igen, hiszem, hogy tudunk impartációért imádkozni!*

**SID**: Akkor tedd is meg!

***KEVIN****: Oké. Uram, a Jézus nevében imádkozom most mindazokért, akik néznek, vagy hallgatnak bennünket, hogy a Szent Szellem kenete a teremtő csodákra jelenjen meg az életükben, szálljon rájuk, most! Kérlek Uram, szabadítsd föl most az István palástját ezekre az emberekre, most! Úgy érzem, vannak most némelyek, akik úgy gondolták a szívükben és azt mondták: „Isten engem soha nem fog így használni.” De igenis, fog! Isten épp így akar használni téged! Van most egy fiatalember, aki 17 éves és néz most bennünket. Marihuána és más drogok használója vagy, de az Úr azt mondja neked: „Isten így tud téged is használni!” Látom, amint Isten fölken fiatal férfiakat és nőket, sőt, még serdülőket is, hat-hét-nyolc éves gyermekeket is, hogy ilyen típusú palást legyen rajtuk a teremtő csodákra! Lépj ki hitben és kezdj el imádkozni a Jézus nevében, hogy meglásd, amint a vakok szemei megnyílnak, a süket fülei megnyílnak, tumorok felszívódnak és Isten csodás dolgokat tesz! Amint kinyújtod a kezed a Yeshua nevében, és ahogy imádkozol, Ő meg fog gyógyítani! Hiszem ezt teljes szívemből!*

**SID**: És te, 17 évesen, vagy akármennyi idősen is, ha drog ügybe keveredtél, látod, hogy Isten mit kínál föl számodra? Látod, hogy a Világmindenség Teremtője mit kínál föl neked? Ne légy olyan bolond, aki ennek a világnak az eszközeivel játszadozik, amely csupán pusztít és öl, illetve megsebesít. Inkáb jöjj, és ismerd meg a szeretet királyát, Yeshuát, a Messiást! És ha már a palástoknál tartunk… Szeretnéd az Igazságosság Palástját? Amikor Isten rád néz, a Fiát, Jézust látja! Nem tudsz már annál igazabbá válni, mint amilyen igaz Ő! Fordulj el a bűneidtől! Kérd Istent, hogy bocsásson meg neked a Jézus vére miatt! Tedd Jézust Uraddá és válj az Ige tanulójává! Kezdj el azon gondolkodni! Mondd ki hangosan, ne csak belül mond, és ne csak mormold, hanem mond ki hangosan, és meglátod mit fog Isten tenni veled! Annyira érzem, ahogy Isten kiárasztja most a szeretetét és nem csak a 17 évesre! Bárki, akinek gyógyulásra van szüksége, most meggyógyul és stressz mentes zsoltárossá válik! Te!